**Протокол № 17**

**от Общо събрание на**

**регионално сдружение за управление на отпадъците за регион Мадан**

Днес, 24.04.2018г., от 14 часа, в гр. Мадан, на адрес: ул. „Обединение” №14, в сградата на Община Мадан, ІIIти етаж, зала 301 се проведе ХVІІ -то Общо събрание на Регионално сдружение за управление на отпадъците за регион Мадан.

Общото събрание е свикано от Фахри Адемов Молайсенов с писмена покана до членовете на Сдружението, с обявен дневен ред при спазване на разпоредбите на чл.25, ал.3 от ЗУО и Вътрешните правила на сдружението.

Община Златоград, представлявана от Кмета Мирослав Янчев, е получила поканата на 19.04.2018 г.

Община Неделино, представлявана от Кмета – Боян Кехайов, е получила поканата на 19.04.2018 г.

Областния управител на Област Смолян е получил покана за днешното събрание на 19.04.2018г.

След преброяване на присъстващите в 1400ч., се установи, че присъства Община Мадан, представлявана от Кмета – Фахри Молайсенов, Община Неделино, представлявана от Кмета -Боян Кехайов.

Областният управител на Област Смолян и кмета на Община Златоград не присъстват на Общото събрание.

На Общото събрание присъстват също:

1. Явор Орлов – Заместник - Кмет на Община Мадан;
2. Инж.Мартин Моллов - Директор Дирекция”СА” Община Мадан
3. Диляна Хайдушка – Младши експерт „Екология и води” в Община Мадан;

и гостите :

Милена Мочовска и Евгени Невенов - експерти от РИОСВ- гр.Смолян

**Общото събрание се откри от Кмета на Община Мадан.**

**Г-н Молайсенов -** Предлагам Общото събрание да се проведе при следния дневен ред:

1: Запознаване на общините с реализацията на проект**„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“,** отчитане и бъдещи задачи

2.Разни.

Пристъпи се към разглеждане на точките от дневния ред.

**I.ПО ТОЧКА ПЪРВА ОТ ДНЕВНИЯ РЕД:**

**Г-н Молайсенов-** Давам думата на г-н Орлов да докладва.

**Г-н Орлов-** Според сключеното споразумение е необходимо да даваме доклад относно напредъка и реализацията на проекта.

Досега сме сключили договор с „Диверсо С”ЕООД - за изготвяне на техническата документация,както и с „ЕКОСПОТ КОНСУЛТИНГ” ООД - за външни експерти .

До края на месеца трябва да обявим обществена поръчка за инженеринг за компостиращата инсталация и инстлацията за предварително третиране на отпадъци, също и избор на изпълнител за строителен надзор.

Получили сме писмо от МОСВ, с което ни уведомяват ,че ДДС по проекта ще бъде възстановен за Община Мадан, Златоград и Неделино.

**Г-н Моллов**- Трябва след доставката на автомобила за транспортиране на отпадъци , дробилката и контейнерите да ги отдадете на трето лице , за да оперира с тях. Това ще е необходимо към края на 2019г., за да можете Вие също да си възстановите ДДС по проекта,и да не ни наложат частичен данъчен кредит.

**РЕШЕНИЕ №1**

Общото събрание на Регионално сдружение за управление на отпадъците на регион Мадан,включващо общините Мадан,Златоград и Неделино.

**РЕШИ:**

Общото събрание на РСУО-Мадан приема отчет относно реализацията на проект**„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“.**

**II.ПО ТОЧКА ВТОРА ОТ ДНЕВНИЯ РЕД:**

**Г-н Кехайов**- бих желал от отчисленията ако може да ползвам 1000 лв. за ремонт за съдовете за ТБО.

**РЕШЕНИЕ №2**

Общото събрание на Регионално сдружение за управление на отпадъците на регион Мадан,включващо общините Мадан,Златоград и Неделино.

**РЕШИ:**

Общото събрание на РСУО-Мадан приема да бъдат предоставени 1000 лв. от отчисленията по чл.64 от ЗУО на Община Неделино за извършване на ремонт на съдовете за ТБО, ако е допустимо и законосъобразно за ползване на отчисленията за този текущ ремонт. .

**Членове на Регионално сдружение за управление на отпадъците за регион Мадан**:

1.За Община Мадан

/Фахри Молайсенов – Кмет/………………..……………….....

2.За Община Неделино

/Боян Кехайов – Кмет/............................................................

Протоколчик:….......................................

/Диляна Хайдушка/